شەفەق
نیوز/ لە پارێزگای سلێمانی، ئمڕوو سێشەممە، دەسکریا چالاکیەیل پێشانگای ناودەوڵەتی
یەکەم ئەرا بینا وئاوادانکردن، وە بەشداریکردن کۆمپانیایلیگ ناوخوەیی وبیگانە، و پارێزگار
سلێمانی دووپات لە ئامادەبوین ئەرا گەشەکردن لە گشت چینەیل کرد، وداوا لە هاوسایل هەرێم
کوردستان کرد هاوکاری و گەشتیاری شارستانی زیای بکەن لەجیای وەکارهاوردن تووپ و
فڕۆکەیل جەنگی.
پەیامنێر
ئاژانس شەفەق نيوز وت: چالاکیەیل پێشانگای ناودەوڵەتی یەکەم (CHP) ئەرا بیناکردن و کارەبا و کەووڵەیل لە سلێمانی
وە بەشداریکردن ١٢٢ کۆمپانیای ناوخوەیی و هەفت دەوڵەت بیگانە دەسوەپی کرد، و وەلایەن
هەڤاڵ ئەبوبەکر پارێزگار سلێمانی وازی کریا، وە بەشداریکردن پارێزگار هەڵەبجە و قونسوڵ
ئیران و کەسەیاتیەیلیگ بازرگانی.
پارێزگار
سلێمانی لە وتارەگەی وەناو پارێزگای سلێمانی و ژوور بازرگانی و پیشەسازی سلێمانی و
یەکێتی بەرهەمهاورەیل کوردستان و یەکێتی هەناردەکارەیل وهاوردەکارەیل لە کوردستان،
ژینگەی پیشەسازی وئەوزەڵکردن لە سلێمانی و هەرێم کوردستان نمایش کرد، و دیاری کرد
ک سلێمانی شایستەی هەر پیشکەفتنێگ ئاوەدانی و ئابووری و بازرگانیە.
ئەبوبەکر
وتیش: ئاست گواستنەوەی بازرگانی ناوبەین سلێمانی و ئیران وە هاوکاری هەردوگ
لایەنەگە زیایەو بوی، و داوا لە هاوسایل کرد هاوکاری و گەشتیاری شارستانی لەجیای تووپ
و فڕۆکەیل جەنگی زیای بکەن.
لەلای
خوەییش، مەڵا یاسین محمود قسەکەر وەناو یەکێتی بەرهەمهاورەیل کوردستان لە وتارەگەی
وت: پارێزگای سلێمانی گرنگە ئەرا ئابووری گشت هەرێم کوردستان، باوجی وەداخەو حکومەت
هەرێم کوردستان و وەزارەتەیل پەیوەندیدار لاواز وخەمسەردە لە وەڕیەوبەردن ئی باوەتە.
